Document ID: 32004D0064

Απόφαση της Επιτροπής
της 30ής Δεκεμβρίου 2003
για τροποποίηση της απόφασης 2003/566/ΕΚ για τη χρηματοδοτική συμβολή για την υλοποίηση δράσεων προβλεπόμενων από τα κράτη μέλη στη διάρκεια του έτους 2003 για την εφαρμογή των καθεστώτων ελέγχου, επιθεώρησης και εποπτείας της κοινής αλιευτικής πολιτικής
[κοινοποιηθείσα υπό τον αριθμό Ε(2003) 5221]
(Τα κείμενα στην ισπανική, δανική, γερμανική, ελληνική, αγγλική, γαλλική, ιταλική, ολλανδική, πορτογαλική, φινλανδική και σουηδική γλώσσα είναι τα μόνα αυθεντικά)
(2004/64/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 2001/431/ΕΚ του Συμβουλίου, της 28ης Μαΐου 2001, σχετικά με τη χρηματοδοτική συμμετοχή της Κοινότητας σε ορισμένες δαπάνες αναλαμβανόμενες από τα κράτη μέλη για την εφαρμογή καθεστώτων ελέγχου, επιθεώρησης και επιτήρησης στο πλαίσιο της κοινής αλιευτικής πολιτικής(1), και ιδίως το άρθρο 13,
Εκτιμώντας τα ακόλουθα:
(1) Η απόφαση 2003/566/ΕΚ της Επιτροπής, της 28ης Ιουλίου 2003, σχετικά με την επιλεξιμότητα των δαπανών που προβλέπονται από ορισμένα κράτη μέλη κατά τη διάρκεια του έτους 2003 για την εφαρμογή καθεστώτων επιτήρησης και ελέγχου που εφαρμόζονται στην κοινή αλιευτική πολιτική(2), προβλέπει τη χρηματοδοτική συμβολή της Κοινότητας σε ορισμένες δαπάνες των κρατών μελών.
(2) Διαπιστώθηκε ότι τα ποσά σχετικά με τις δαπάνες της Ιταλίας και τη μέγιστη κοινοτική συμμετοχή για την εγκατάσταση διατάξεων και δικτύων πληροφορικής που προσδιορίζονται στο παράρτημα I της απόφασης 2003/566/ΕΚ δεν ήταν ορθά· κατά συνέπεια, τα ποσά αυτά πρέπει να διορθωθούν.
(3) Για λόγους σαφήνειας, πρέπει να αντικατασταθεί το παράρτημα I της απόφασης 2003/566/ΕΚ.
(4) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα I της απόφασης 2003/566/ΕΚ αντικαθίσταται από το παράρτημα I της παρούσας απόφασης.
Άρθρο 2
Η παρούσα απόφαση απευθύνεται στο Βασίλειο του Βελγίου, στο Βασίλειο της Δανίας, στην Ομοσπονδιακή Δημοκρατία της Γερμανίας, στην Ελληνική Δημοκρατία, στο Βασίλειο της Ισπανίας, στη Γαλλική Δημοκρατία, στην Ιρλανδία, στην Ιταλική Δημοκρατία, στο Βασίλειο των Κάτω Χωρών, στη Δημοκρατία της Αυστρίας, στην Πορτογαλική Δημοκρατία, στη Φινλανδική Δημοκρατία, στο Βασίλειο της Σουηδίας και στο Ηνωμένο Βασίλειο της Μεγάλης Βρετανίας και της Βορείου Ιρλανδίας.
Βρυξέλλες, 30 Δεκεμβρίου 2003.

Labels: 12
18
15
6